અભિષેક અને મેઘનાના લગ્ન ત્રણ વર્ષ પહેલા થયા હતાં. મોટી કંપનીમાં સારી નોકરી, કંપનીએ આપેલો મોટો ફ્લેટ, ગાડી બધું જ હતું. મેઘના માટે અલગ ગાડી અને ડ્રાઈવર... અભિષેકે ક્યારેય પૈસાનો હિસાબ જ નથી ર્ક્યો... જ્યારે મેઘના કહે ત્યારે માગે તેના કરતા વધારે રૃપિયા આપી દેતો. ઘરમાં આખા દિવસથી કામવાળી... મેઘનાને કંઈ કામ જ નહીં... નોકરી માટે અલગ રહેતા હતાં. એટલે સાસુ-સસરાની પણ કચકચ નહીં... બસ બે જ જણા... અઢળક નાણા... પૂરતી આઝાદી... અઠવાડિયામાં બે વાર તો પાર્ટી... શું ખૂટે છે મેઘનાને...? અભિષેકને સમજાયું નહીં.